Apartamento Rural Elizondo Elizondo Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartamento Rural ElizondoCarretera de Francia ,12 Elbete-Elizondo, Elizondo, Elizondo, Espanya, 31700 - Veure al mapaExcepcional9,1Basada en12comentarisApartamento Rural ElizondoVeure més fotosVeure més fotosVeure totes les 23 fotos\nTant si es tracta d'un viatge de plaer com si és de negocis, Apartamento Rural Elizondo és una elecció d'allotjament magnífica quan visiten Elizondo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartamento Rural Elizondo és compromet a que la seva estada sigui el més còmoda possible. Els clients de l'hotel poden gaudir de habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, aparell de televisió LCD/pantalla de plasma, reproductor de DVD/CD a cada habitació. L'hotel compta amb una llista completa de comoditats, com pesca. Apartamento Rural Elizondo és la vostra destinació si buscau allotjament de qualitat a Elizondo.


S'ha acabat el curs escolar aquest divendres encara amb moltes incerteses\n“No ens podem permetre més ensenyament virtual”\nJosep Otón, president de l'Associació de Catedràtics, confia que, "amb les mesures anunciades, serà segur tornar a les aules al setembre”\n@IgnasiMiranda / @rafasanahuja 19/06/2020\nJosep Otón, professor d'Història i president de l'Associació de Catedràtics, ha fet aquest divendres un balanç positiu de la feina realitzada fins ara per professors, pares i mares i alumnes des de l'inici de la pandèmia. En una entrevista al programa El Mirador de l'actualitat de Ràdio Estel, el també escriptor ha destacat que "un professor no és un text que simplement és llegeix, sinó molt més". Ha reivindicat la presencialitat com la millor eina d'aprenentatge a les escoles, perquè "tot el context és bo per el procés educatiu, amb la pregunta i la resposta, la pissarra, la capacitat d'interactuar, els gestos i la proximitat". Otón ha admès, això sí, les dificultats per afrontar aquesta crisi en l'ensenyament. "A mi em costaria ara ser polític i concretament conseller. Tornar a les aules i com fer-ho són decisions difícils, però és cert que, si tothom torna a la normalitat, l’escola no pot dir que no", ha comentat. En aquest context, ha apuntat que, "com a societat, no ens podem permetre més ensenyament virtual en un moment en què, d'altra banda, la situació és molt excepcional".\nEl catedràtic ha assegurat que "deixar els nens sense escoles és un problema per als pares, que tornen a la feina, i per als propis nens, que tenen una llacuna en la seva formació". Des d'aquesta realitat, ha afegit que "s’han de prendre mesures perquè el risc sigui el menor possible" i que, "des d’educació, no podem dir quins son els perills, perquè això és feina de les autoritats sanitàries". Igualment ha dit que "hem de confiar que, amb les mesures de protecció plantejades, serà segur tornar al setembre". També ha reconegut que "els més grans poden ser a l'escola de manera telemàtica i presencial". A més, ha comentat que "s’està parlant de fer tres grups de cada dos però, perquè sigui així, cal tenir més professionals". Josep Otón ha constatat, en definitiva, que "és molt complicat que els nens mantinguin la distància de seguretat, cosa que ens obliga a reeducar-nos per portar-ho a terme".\nCentrant-se en el que ha estat el confinament durant la pandèmia, el president de l'Associació de Catedràtics ha subratllat que "els professionals s’han bolcat i han treballat molt més que en circumstancies normals". Ha recordat, a més que "tot va esclatar d’un dia per l'altre" i que "fins i tot molts alumnes han hagut d’anar a recollir material al col·legi" abans d'acabar el curs. Otón ha assegurat que "els pares han hagut de fer de mestres, i l’esforç dels nens i nenes ha estat molt gran", tenint en compte que "dos mesos tancats a casa és molt". Finalment ha conclòs que "ens hem de posar molt bona nota tots plegats, perquè hem fet una gran feina com a col·lectiu i com a societat".\nEs pot escoltar AQUÍ el programa El Mirador de l'actualitat d'aquest divendres 19 de juny.


Les administracions de Mallorca són les que més discriminen lingüísticament\n20 abril 2021 16:27\nCristina Polls | 17 juny 2013\nGràfic comparatiu dels casos de discriminació lingüística als territoris de parla catalana.\nLes administracions de Mallorca són les que més discriminen lingüísticament als ciutadans de parla catalana. Així ho recull l'informe "En espanyol o nada". 40 casos greus de discriminació lingüística a les administracions públiques, elaborat per la Plataforma per la Llengua en què es descriuen 40 casos de ciutadans dels Països Catalans que han estat discriminats per les administracions públiques per utilitzar la seva llengua. A l'illa de Mallorca s'han produït 9 dels 40 casos presentats a l'informe.\nMallorca és el territori de parla catalana on més agressions lingüístiques han patit els catalanoparlants del 2007 al 2013. A continuació trobem la comarca de l'Alt Empordà amb 4 denúncies i tot seguit el Baix Llobregat, el Barcelonès o la Plana Alta, amb 3 casos, respectivament.\nEls autors destaquen que "alguns d'aquests casos han tingut un notable impacte mediàtic en l'opinió pública mallorquina i que en la majoria de casos l'Obra Cultural Balear ha assumit la defensa legal de les víctimes". Per administracions, la central és la que acumula més queixes, un total de 9; seguida de l'autonòmica que en registra 1. I és que en total a Balears entre el 2007 i el 2012 s'han denunciat 10 casos (9 a Mallorca i 1 a Menorca). Per sectors, 8 casos s'han produït per un conflicte amb les forces de seguretat de l'Estat, 1 amb justícia i 1 amb el Servei de Salut.\nAlguns dels casos que recorda l'informe són el de Saïda Saddouki, una traductora marroquina, insultada per parlar en català a la Guàrdia Civil i condemnada a pagar una multa per injúries (any 2007). També es recull l'acusació de la degana de la Junta Electoral de Palma i d'una funcionària a un representant polític (Joan Miquel Chacón) de "radical" per adreçar-s'hi en català i es neguen a atendre'l (any 2009).\nEntre les denúncies més recents en trobem tres del 2012. La primera succeí el passat 25 de febrer. Marcel Pich, fou denunciat per falta de respecte a l'autoritat per parlar en català a un agent del Cos Nacional de Policia en una manifestació. El segon cas, ja el 5 de maig es donà quan, Jordi Alegre, entrà a la caserna de la Guàrdia Civil d'Inca per fer una denúncia i en sortí denunciat per parlar-hi en català. Per últim, el 7 de juliol, Enric A., passà una nit al calabós per no respondre en castellà a la Guàrdia Civil durant les festes de Biniali.\nL'únic cas que es donà fora de Mallorca es produí a Menorca el 2008, quan Eduard Coll va ser jutjat per desobediència a l'autoritat a Maó per dirigir-se en català a la Policia Nacional.\nA Rosa: No els vaig denunciar, però no hi tornaré a comprar. De fet va esser per casualitat, ja no no visc per allà.\nUna vegada veig denunciar a la Jefatura de la Policia Nacional a una policia perquè no va voler escriure una denuncia per robatori perquè li parlava en mallorquí.\nEl Cap no em va voler rebre, i el Subcap (ells li deien "El Cabezón"), quasi ni m'escoltava. A la fi em vaig espassar la ràbia dient-li:\n- No és estrany que Petain ja digués allò de que Àfrica comença als Pirineus.\nAquí si que es va emprenyar. I encara vaig afegir quan ja sortia:-\n- Sap que pensam els mallorquins de vostès?\n- ¡Si que lo se!- me va respondre emprenyat i sorprès- ¡Que quisieran vernos a todos metidos en un "barco de rejilla!\nLa meva denuncia va anar a la paperera perquè el sendemà la dona policia ja feia el mateix. Només vaig aclarir que nomia Leonor i que estava "liada" amb un altre policia casat.\nDies abans el Cap Superior, un tal Casillas, que no em va voler rebre, havia dit a una entrevista a "Brisas" que un mallorquí sempre seria respectat per la policia quan parlés en català.\nJo em vaig presentar amb la revista en mà. No va servir de res.\nMirau-ho! No son de fiar...I ara en Bauzá els ha tornat a donar ales!\nAprofitant-se de 300 anys de persecució del català combinada amb l'ensenyament forçat de LEPE (Lengua Española Propia de España), ens el volen continuar imposant i, amb una falta d'educació i respecte evidents, pretenen estar aquí sense necessitar la llengua pròpia del país on viuen.\nNosaltres els farem veure que la seva actitud és, almanco, de mal educats i irrespectuosos. Com? No de la manera que ingènuament hem fet sempre, no amb més submissió, no girant la llengua, no amb més explicacions, no amb més "pedagogia", no amb més paraules; sinó amb un fet molt senzill: fent com si desconeguéssim el LEPE. Aquesta és la manera més eficaç que ho entenguin i, a més, és la reciprocitat que es mereixen tant pel que fa a la desconeixença voluntària com al menyspreu i a la negació del nom de la llengua. Tant hi ha d'allà aquí com d'aquí allà.\n¿I quanta de gent hi deu haver que, per por de trobar-se amb una resposta com la d'aquests espanyols empleats de supermercats i per tal d'evitar conflictes, ja renuncia d'entrada a la llengua i consent a la imposició del LEPE?\nSaida Saddouki.¡Pues vaya testimonio! Una mentirosa compulsiva de tomo y lomo,condenada con todas las de la ley...\nAquestes dades són les que es denuncien, però n'hi ha molltes més. El que pa ssa que ningú diu res. I com més anirà més augmentarà aquesta discriminació alentada pels nostres governants.\nIdò fa uns dies, a una senyora major, li va passar una cosa semblant a la caixa d'un Eroski del carrer de Ricard Ortega. Una caixera que es diu Ángela ( ho sé perquè ho du escrit a la camisa) li va muntar una filípica sobre "estamos en España" y hay que aprender a hablar en castellano. No vaig dir res, perquè no vaig assistir al principi de la història i a més la senyora en questió, no li va fer ni cas. I a més crec que tampoc la va entendre ni va saber què li deia. Crec que les actituds governamentals que hem vist últimament, estan tornant a reviscolar aquestes actituds. Hi tornaré a comprar, però esper que no em repeteixi l'episodi mai més. La queixa a l'encarregat, ningú la hi treurà i potser a la direcció d'Eroski tampoc.\nRopit: Va denunciar el comportament d´aquests dos empleats a l´encarregat del Supermercat? tornarà a compar-hi?\nPer Boc, fa mes de 7 anys\nNo sé perque perden el temps contestant a aquest tal Cabrit.. Tanmateix no aporta rès.\nFE DE ERRADES. Rectific: Em va dir "HÁBLEME EN CRISTIANO".\nPer a Cabrit: Dimecres passat dia 12 de juny a les 17'30 vaig anar a comprar al supermercat Mercadona del carrer Lluís Salvador de Ciutat.\nLi vaig preguntar a un dependent d'uns 35 anys on estaven els envinagrats, i em va respondre:\n- Si no me habla en español...\nLi vaig respondre que vingués algú que m'entengués.\nAl poc temps se presenta amb un jove d'uns 30 anys, ros, rabassut i que pareixia un alemany. A davant l'altre m'escomet amb "xuleria forastera" (inconfusible):\n- Cerc els envinagrats...\n- ¡HÁBLEME EN CRISTIANO!- em va dir mentre somreia i mirava al company.\nNormalment davant una situació així jo responc amb una frase en hebreu o arameu que sé de memòria, i que deixa a l'altre sorprès fins que me diu:\n- Idò vosté és un cretí (o una cretina, perquè també trob dones) que me demana que li parli en una llengua que no sap. Jo li parl en la llengua dels Apòstols, (ho dic en castellà o català segons si m'han provocat per ignorància o per fer un "torçamans", que els conec).\nCom que a aquest dependent el vaig trobar un prepotent estúpid, li vaig dir:-\n- Jo no rep ordres de ningú, i manco d'un que no es de la meva terra, que ha vingut de fora! ¿Supongo que me ha entendido?\n- Yo tambien soy de esta tierra...- em va respondre ja mig apagat.\n- ¡Que va a ser de esta tierra! (jo "mesclava"). ¡Si lo fuera al menos entenderia la lengua de esta tierra que llama suya!\nMe va acompanyar a l'envinagrat rabiós...I encara li vaig afegir:\n- I pensi que el puc denunciar "POR DISCRIMINACIÓN POR MOTIVOS DE LENGUA. S'ha enterat?\nLa gent mirava sense dir res. Només un senyor de la meva edat em digué:\n- Perdoni que li digui, però vostè posava una cara que feia por!\nI no va esser necessari anar a Andratx o a Capdepera. Va passar a su-aquí. A la Plaça Cardenal Reig. I dimecres.


La piscina de Martorelles obre aplicant totes les mesures de seguretat - Vallès Visió\nLa piscina de Martorelles obre aplicant totes les mesures de seguretat\nA l’entrada de la piscina de Martorelles trobem aquestes indicacions per accedir a l’equipament respectant la distància entre persones. També hi ha un dispensador de gel hidroalcohòlic per als usuaris i una catifa tractada especialment per combatre el coronavirus.\nA l’interior, s’han delimitat espais tant a dins com a fora de l’aigua. Els banyistes tindran espais de 4 metres quadrats aproximadament i a la piscina s’han marcat diferents zones per garantir la separació personal. Unes mesures que podrien evolucionar en funció del que decreti pròximament el govern de la Generalitat.\nL’accés també s’ha de fer reservant cita prèvia. En el primer dia de funcionament, l’afluència, però, ha estat testimonial. De fet, s’han adquirit més abonaments per tota la temporada que entrades puntuals.


(S'ha redirigit des de: Príncep de Salern)\nL'any 839 mor el príncep de Benevent Sicard. El cap de l'exèrcit Radelquis (Radelchis) es va emparar del poder i es va proclamar al seu lloc. El germà i hereu de Sicard, Siconulf, fou empresonat a Taranto, però fou rescatat per vaixells d'Amalfi i portat a Salern on fou proclamat príncep. Immediatament s'inicià una guerra civil que durà deu anys. Amb la intervenció de l'emperador d'Occident Lluís II el Jove (847) es decidí la partició del principat en dos amb seus a Benevent i Salern respectivament. El 849 el rei d'Itàlia va oficialitzar la divisió.\nL'acabat de néixer principat de Salern tenia com a principals ciutats Salern, [Taranto], Cassano, Cosenza, Paestum, Conza, Sarno, Cimitile (Nola), Càpua, Teano i Sora. La seva situació al costat del mar Tirrè i els seus nombrosos ports convertiren el principat en un poderós territori marítim. Els primers anys del principat foren convulsos fins a l'arribada al poder de Guaifer que en un regnat de 19 anys estabilitzà el país. En poc temps el principat de Salern superà el de Benevent. Durant aquest període es produí una nova divisió territorial. Càpua esdevingué independent creant el seu propi principat. Tècnicament Salern era vassall de l'Imperi Occidental però a la pràctica era un territori independent, arribant, inclòs, a acords amb els sarraïns. Guaifer fou deposat pel seu fill Gauimar I. Aquest trencà les aliances amb els sarraïns i s'apropà a l'emperador occidental Carles el Calb primer, i amb l'emperador romà d'Orient després (887), arribant a rebre, d'aquest, el títol de patrici.\nEl següent governant, Guaimar II, portà el principat de Salern a uns moments àlgids. Va prendre part al setge de Garigliano contra els musulmans el 915. El fill de Guaimar, Gisulf I, hagué de superar un intent d'invasió de Joan III de Nàpols i Landulf II de Benevent. Posteriorment sortí en defensa de Pandulf cap d'acer, que era príncep de Càpua i Benevent. En morir sense descendents decidí lliurar el principat a Landulf. Entre 978 i 983 Salern estigué governat per prínceps forans de les cases de Càpua i Amalfi. Aquest darrer any pujà al poder Joan, de la casa de Spoleto. Amb ell i els seus successors el principat visqué un darrer període d'esplendor. El seu fill Guaimar III hagué de fer front als atacs sarraïns, però ho feu amb l'ajuda de mercenaris normands. Sota el seu regnat va florir la Schola Medica Salernitana.\nGuaimar IV uní el seu principat amb el de Càpua. Després, amb el suport de Conrad II, emperador romanogermànic estengué els seus dominis sobre les ciutats estat de Gaeta, Nàpols i Amalfi. El fill de Conrad, Enric III, en canvi, expulsà Guaimar de Càpua el 1047 per limitar el seu poder. A poc a poc Salern declinà. El 1077 el darrer príncep llombard Gisulf fou derrotat pel normand Robert Guiscard, duc de Pulla. Salern deixà de ser la capital d'un pròsper principat independent per passar a ser la capital del ducat de Pulla, Calàbria i Sicília.\nPrínceps de SalernModifica\nPrínceps de Salern (hereus al tron de Nàpols)Modifica\nObtingut de «https://ca.wikipedia.org/w/index.php?title=Principat_de_Salern&oldid=27625957»


TALLER CRÈIXER EN FAMÍLIA | Altafulla\nTALLER CRÈIXER EN FAMÍLIA\nAltafulla - Carrer Onze de Setembre, s/n\nSer autònom o autònoma no vol dir només aprendre habilitats per fer coses sols, sinó també desenvolupar la capacitat d'iniciativa, i les ganes i la voluntat d'actuar (fer, pensar i decidir) per un mateix.\nQuines són les bases per propiciar l'autonomia? Temps, oportunitats, confiança, marge de decisió i acceptació dels errors, però també una autoritat referent que marqui pautes clares i coherents el compliment de les quals no respongui a càstigs i premis, sinó a les conseqüències (positives o negatives) de les pròpies accions.\nLa sessió buscarà compartir estratègies que fomentin en els pares i mares actuar amb convenciment i confiança en la pròpia competència parental a l'hora de promoure l'autonomia i la responsabilitat en els infants.\nA l'Escola d'Adults, a la Pallissa de l'Era de l'Esteve.\nContacteu amb l'Ajuntament d'Altafulla: 977650008


LLIBRES D’AUTORS CATALANS, ELS MÉS PRESTATS DE LA BIBLIOTECA D’IGUALADA – Vols Llegir?\nLLIBRES D’AUTORS CATALANS, ELS MÉS PRESTATS DE LA BIBLIOTECA D’IGUALADA\nPosted by volsllegir on 22 de juliol de 2014 0 Comments\nVictus, d’Albert Sànchez Piñol; L’arqueòleg, de Martí Gironell, i Un cel de plom, de Carme Martí, han estat els tres llibres més prestats entre els usuaris de la Biblioteca Central d’Igualada, en el primer semestre de l’ any.\nAl costat d’aquests tres autors catalans, que encapçalen el rànquing dels més llegits, s’hi troba també Digue’m qui sóc, la novel·la històrica de Julia Navarro que ha captivat, des del 2010, milions de lectors d’arreu.\nTots aquests títols tenen en comú el fet de ser novel·les històriques, tot i que en el cas d’Un cel de plom el que es recrea és la vida, també ja històrica, de Neus Català, la darrera supervivent catalana dels camp d’extermini de Ravensbrück.\nLa novel·la històrica és, al costat de la novel·la negra, el gènere preferit pels lectors i lectores usuaris de la Biblioteca. I és que en el segon escalafó del rànquing dels més prestats de gener a juny de 2014 hi ha L’hivern del comissari Ricciardi, una nova entrega de la saga protagonitzada per aquest policia napolità creat per Maurizio de Giovanni, i El camí fosc, de la sueca Asa Larsson. A més d’aquests llibres també acumula nombrosos préstecs Al país del núvol blanc, de Sarah Lark, la primera entrega d’una trilogia ambientada a Nova Zelanda en l’època dels colons anglesos.\nL’amor ha estat el triomfador entre els llibres de narrativa juvenil més prestats els primers mesos d’any, amb Quantic love, de Sònia Fernández-Vidal en primer lloc del rànquing. El segon llibre més llegit ha estat Fosca: aquesta nit no hi ha lluna plena, de Care Santos. I el tercer lloc l’ocupa l’igualadí Josep Sampere, amb 32 d’octubre, una novel·la de misteri que explora l’ofici d’escriptor. I pel que fa als més petits l’entranyable Teo de Violeta Denou se situa entre els més buscats, així com el llibre-joc d’On és en Wally?.\nEn cinema, els dvd de la sèrie Els Soprano ocupen el primer lloc de la llista dels més prestats, seguits del film Sin identidad, de Jaume Collet-Serra. I de música, un dels grups més sol·licitats ha estat La Troba Kung-Fú i el seu Clavell morenet, així com el nou treball dels Manel, Atletes: baixin de l’escenari.\nEl foment de la lectura i la cultura en general és un dels eixos bàsics de la Biblioteca, en el marc del programa 3L de l’Institut Municipal de Cultura.\nFont/enllaç: Biblioteca Central d’Igualada (IMC) / infoanoia.cat\nArticle/post 1079 – Vols llegir? – Ràdio Nova


Dybbuk – La llibreta d'en Pep\nLa temporada passada vaig veure hISTÒRIA i em va encantar. L’autor era en Jan Vilanova Claudín i el director en Pau Roca. Enguany, he vist que repetien com a autor i director en aquesta obra i no he dubtat en anar-hi. La decisió ha valgut molt la pena.\nLes dues obres tenen força elements en comú, sobretot en la trama. Parlen de l’engany en la història. En aquest cas, expliquen la vida d’un autor a França que, quan la crítica ja no li fa gaire cas, enganya tota la societat i es fa passar per un nou autor fictici que molt d’èxit i torna a guanyar el Goncourt, com ja ho havia fet ell mateix abans. Sembla que no pugui ser real, però això va passar! Aquest tema serveix per analitzar la biografia de l’autor, que va tenir una relació amb sa mare molt especial, i que va va influir en la creació d’una personalitat plena de pors i d’inseguretats.\nLa direcció és molt bona. Fa servir pocs elements però molt eficaços que ajuden a explicar molt bé la història, anant al passant i tornant al present amb molta facilitat. S’ha de destacar l’ús de la pintura per part dels diferents personatges, que van escrivint a la pared del fons frases i noms transcendentals en la trama. Al final, tenim tot un resum del que ens han explicat i de les reflexions que hem sentit.\nEls actors i l’actriu estan molt convincents i el ritme és molt bo. No en vull destacar cap perquè tothom ha trobat el seu to per interpretar els diferents personatges.\nAutoria: Jan Vilanova Claudín. Direcció: Pau Roca. Escenografia: Paula Bosch. Il·luminació: Guillem Gelabert. Música i so: Txume Viader. Repartiment: Patrícia Bargalló, Pepo Blasco, Víctor Pi i Pau Roca. Sala: Beckett.


Gaudir de l'òpera en directe en un espai incomparable com és el Gran Teatre del Liceu és una gran oportunitat que val la pena no deixar escapar!\nAndrea Chénier és una òpera italiana en quatre actes ambientada en l'època de la Revolució Francesa i basada en la vida del poeta Andrea Chénier (1762-1794), enamorat de l'aristòcrata Maddalena amb qui viurà una historia d'amor apassionada. L'òpera s'emmarca en ple verisme, amb el seu compromís per la plasmació de la realitat i amb un gran efectisme vocal i orquestral.\nEls membres del Club de Lectura, que ja poden recollir el llibre a la Biblioteca, comentaran i debatran l'obra el dijous 22 de febrer a 2/4 de 8 del vespre i ho faran acompanyats de la seva autora i també de la psicòloga i màster en estudis sobre la dona (UAB), Anna R. Ximenos. Aquest Club de Lectura forma part del projecte Avui també és Sant Joan, un cicle de converses amb 8 autors a 12 biblioteques públiques catalanes.\nInspira't, escriu i participa a l’Abril Pòetic de la Biblioteca de Taradell\nSi ets de Taradell, t'agrada escriure i vols que la teva obra es pugui veure i llegir a l'exposició Abril Poètic que es muntarà al vestíbul de la Biblioteca de Taradell durant els mesos de març i abril, porta'ns la teva obra. Teniu temps d'enviar-nos el poema fins al 28 de febrer. El tema és lliure i la llargada del poema ha de ser d'un DIN-A4 com a màxim. La inauguració de l'exposició de poemes serà el 21 de març, Dia internacional de la poesia, i es podrà visitar durant tot el mes d'abril, un mes on a la Biblioteca es realitzaran altres activitats relacionades amb aquest gènere.\nClub de Lectura Jove 'El bolígraf de Higgs'\nAquest divendres es reuniran a la Biblioteca de Taradell els membres del Club de Lectura Jove.\nHo faran a partir de 2/4 de 7 del vespre per comentar el llibre El bolígran de Higgs, de Rubèn Montañá. L'activitat està oberta a totes aquells lectors que vulguin compartir la seva opinió amb altres lectors en una tertúlia amena i distesa conduïda per Fina Sánchez. Entre tots els participants es sortejarà un lot de llibres.\n'Contes interactius' amb Míriam Pagès\nLa Biblioteca de Taradell és una de les biblioteques de la Xarxa de Biblioteques Municipals que ofereixen les activitats del programa BiblioLab de la Diputació de Barcelona.\nA banda del Taller d'escriptura de records, que es farà els dimarts 6, 13 i 20 del mes de febrer, el dia 19, a 2/4 de 6 de la tarda, es portarà a terme un taller de Contes interactius. A través d'aquesta activitat els infants descobriran l'apassionant món dels contes interactius, amb l'objectiu d'introduir-los al món dels contes i aprendre jugant en família amb les apps educatives.\nJavier Cercas, a l’entrevista virtual\nLa Xarxa de Biblioteques Municipals de la Diputació de Barcelona té l'espai de participació, l'Entrevista Virtual, on els lectors poden fer preguntes als autors sobre les seves obres. Aquest mes de febrer l'autor escollit és Javier Cercas. Tens temps fins al 28 de febrer a les 9 del matí per enviar la teva pregunta.\nTreballa molt en la redacció de les seves novel·les perquè així el lector no noti tot el que ha hagut de treballar.\nEls llibres impossibles son els que valen la pena de ser escrits.\nUn llibre es un intent de formular una pregunta de la forma més complexa possible. Es a dir, en el cor de les novel·les que he escrit hi ha una pregunta.\nXerrada 'Les dones en el món de l'òpera' amb Sílvia Fortuny\nLes dones en el món de l'òpera és el títol de la xerrada, organitzada per Som Dones, que es farà a la Biblioteca Antoni Pladevall i Font el proper dijous, 15 de febrer, a 2/4 de 8 del vespre\nAnirà a càrrec de Sílvia Fortuny, llicenciada en història de la música i gran entusiasta d'aquest art. Al llarg de la xerrada s'explicarà el paper de la dona en l'òpera i les diferents perspectives per entendre-la i viure-la. A la xerrada es parlarà de la dona en el món de l'òpera i dels rols que se li han estat adjudicats des els seus inicis fins a la seva consolidació el s.XIX amb autors com Verdi, Bellini, Puccini, Donizetti i d'altres. També exposarà l'òpera com a expressió artística però des el punt de vista de l'espectador.\nNoves revistes pel 2018\nDes de principis d'any podeu trobar sis noves revistes a la Biblioteca de Taradell que se sumen a la seixantena de publicacions que hi ha a la secció de revistes.\nAmb aquests nous títols la Biblioteca amplia la seva oferta de revistes que tracten des de temes d'actualitat, passant per economia, esports, cultura popular, viatges, salut, literatura, informàtica, fotografia, ecologia, salut, disseny, tecnologia, muntanya, senderisme i també infantils. Les sis noves publicacions són: Brico, Mi Jardín, Mueble, Cucafera, Viure en família i Opcions.\n'Contes que fan pessigolles' amb Rosa Fité a l'Hora del Conte\nLa rondallaire Rosa Fité serà l'encarregada d'oferir l'Hora del Conte del mes de febrer.\nHo farà el proper dimarts 6 de febrer a 2/4 de 6 de la tarda en una activitat que es portarà a terme a la sala infantil de la Biblioteca Antoni Pladevall i Font de Taradell. En aquesta ocasió Fité ens portarà Contes que fan pessigolles que segur que us despertarà un gran somriure a la cara que serà difícil d'esborrar. La rondallaire explicarà uns contes molt divertits que faran riure a tothom, fins i tot, els nens més tímids, tristos, moixos, avorrits, desinteressats, o seriosos. Uns quants contes per a passar una bona estona, ben divertida i que a més ens serveix per a pensar i reflexionar. L'activitat està oberta a nens i nenes a partir de 5 anys.


IB3N | La conselleria planteja tres escenaris per a l'inici de curs escolar segons la incidència de la pandèmia\nIB3 Notícies > societat > La conselleria planteja tres escenaris per a l’inici de curs escolar segons la incidència de la pandèmia\nLa conselleria planteja tres escenaris per a l’inici de curs escolar segons la incidència de la pandèmia\nSi la situació és l'actual, el 20 de setembre hi haurà classes presencials per a tot l'alumnat\nLa conselleria d’Educació ha elaborat una ordre, publicada aquest dimarts al BOIB, en la qual planteja tres possibles escenaris per a la tornada a l’escola, depenent de l’evolució de la pandèmia. L’actual, de nova normalitat, un amb mesures més restrictives on les classes serien presencials per a infantil, primària i educació especial i que combinarien les presencials i des de casa per a la resta d’etapes i on s’ampliaria fins al màxim l’horari dels professors per atendre les necessitats dels alumnes. En aquesta situació, els centres poden demanar més dotació de professorat, que serà valorat per la conselleria. Finalment, el pitjor escenari és el confinament total, en què se suspendrien les classes presencials i tot l’ensenyament seria a distància. Els horaris serien els mateixos que els presencials i el centre hauria de decidir quina plataforma online faran servir tots els alumnes de l’escola.\nSi tot va bé, però, a partir del 20 de setembre hi haurà classes presencials per a tot l’alumnat. En aquells centres amb més de 25 alumnes per aula, inspecció educativa haurà d’analitzar el cas amb l’escola. Als grups de batxillerat es pot plantejar que hi hagi classe presencial i a distància, però s’haurà de pactar amb el Govern. Les aules es ventilaran constantment, se senyalitzarà la cadira de cada alumne i es procurarà mantenir sempre una distància interpersonal d’almenys 1,5 m. Si no és possible, a partir de 1r de Primària s’haurà de dur mascareta. També, a partir d’aquesta edat, sempre que se circuli per l’escola. L’1,5 m també entre els matalassos dels infants que dormin a l’escola. El rentat de mans haurà de ser constant, des del moment en què l’alumne arribi al centre, i es desaconsella l’ús de guants. S’haurà d’habilitar una sala d’aïllament si algun alumne presenta símptomes.\nGrups reduïts de convivència, sense distància ni mascareta\nFins a 4rt de Primària, es podran fer grups reduïts de convivència a partir de les ràtios establertes. Són grups que podran jugar sense mantenir la distància de seguretat ni dur mascareta. Al pati, s’haurà d’evitar el contacte i els més petits hauran de berenar a classe. Al menjador s’haurà de procurar distància entre taules, horaris esglaonats i es planteja que els alumnes d’infantil puguin dinar a l’aula.\nL’accés i la sortida del centre seran esglaonats per evitar aglomeracions. S’establiran circuits i, si és possible, portes diferents d’entrada o sortida. L’accés de les famílies a l’interior de l’escola serà només en cas de necessitat i duran peücs a les aules de 0 a 3 anys. Els infants de manco de 6 anys duran un calçat diferent a l’aula que defora.\nEls centres educatius tenen aquest mes de juliol per elaborar un pla sobre com s’organitzarà l’inici de curs.\nCacen un menor a 189 km/h per la Via Cintura de Palma\nVa agafar les claus del cotxe sense el permís del propietari, que és un familiar\nA presó el patró de la pastera que va arribar a Cabrera amb 19 persones a bord\nEls migrants varen passar por durant un trajecte que es va allargar fins a 28 hores


Celebrada la Súpercopa de Catalunya Júnior a Barcelona – JUDOYUKO.com\nCelebrada la Súpercopa de Catalunya Júnior a Barcelona\n19 desembre, 2017 Redacció\nLes Llars Mundet van acollir dissabte 2 de desembre al matí la segona prova de la temporada del circuit català sub-21. Després de la celebració el passat 28 d’octubre de la Copa Catalunya Júnior, la competició d’aquest passat dissabte va ser una prova més puntuable per al rànquing català en edat júnior, que després de la celebració al gener del Campionat de Catalunya; servirà per definir l’equip català que participi a la Fase Sector del Campionat d’Espanya.\nCom ja és habitual, la competició es va estructurar en dos torns. A primera hora van ser els pesos més lleugers els qui van disputar-se les medalles, mentre que en acabar ho van fer els pesos restants. En total, gairebé un centenar de judokes hi van prendre part.\nDesprés que a l’inici del 2017, la Federació Internacional de Judo implantés canvis significatius en la normativa, referents a l’arbitratge; després d’uns mesos de prova i abans que s’acabés el termini de modificació de regles per als Jocs de Tòquio’2020, en aquesta competició es van introduir algunes modificacions que s’han fet respecte els canvis introduïts a principi d’any.\nEnguany, la categoria júnior abraça els judokes nascuts entre el 1998 i el 2003.\nEn categoria masculina, es van emportar la medalla d’or i 8 punts per al rànquing: Eric Guerra (Esport-7) a -55 kg, Pau Santacreu (Esport-7) a -60 kg, Giorgi Bendeliani (Bushido) a -66 kg, Iker Blanco (Bushido) a -73 kg, Roger Fontanet (Santpedor) a -81 kg, Roger Vázquez (Bushido) a -90 kg, Ilia Khabuliani (Bushido) a -100 kg i Aaron Cepero (Dojo Lleida) a +100 kg.\nQuant a les noies, els ors van ser per a Isabel Querol (Bushido) a -44 kg, Paula Roset (Rei) a -48 kg, Mireia Lapuerta (Rei) a -52 kg, Sandra Serapio (Bushido) a -57 kg, Candela Rodas (FC Martinenc) a -63 kg, Wendy de la Fuente (Dojo Tarraco) a .70 kg i Clàudia Salgado (Moià) a -78 kg.\nEl lliurament de medalles va anar a càrrec del President de la Federació Catalana de Judo i D.A., Fermín Parra; juntament amb el Vicepresident Econòmic, Ignasi Sentís.\nAquesta va ser la darrera competició que la Federació organitza aquest 2017. La temporada es reprendrà a Tortosa amb la celebració de les Copes d’Espanya “A” infantil i júnior el 13 i 14 de gener.\nAmb dues de les tres proves puntuables ja disputades, els equips catalans sub-21 comencen a prendre forma i ja hi ha noms que sonen amb força, tot i que caldrà esperar fins al darrer instant per veure qui acaba integrant la selecció quadribarrada.\n← Inici de la temporada sub-21 a Catalunya\n[GALERIA] – 1r RÀNQUING CATALÀ CADET →


‘EL FUTUR DEL CATALÀ DEPÈN DE TU’ ÉS LA XERRADA ORGANITZADA PER ÒMNIUM – Pirineus TV\n‘EL FUTUR DEL CATALÀ DEPÈN DE TU’ ÉS LA XERRADA ORGANITZADA PER ÒMNIUM\nÒmnium Alt Urgell ha realitzat una xerrada sobre la situació en què es troba la llengua catalana amb la lingüista Carme Junyet, sota el títol ‘El futur del català depèn de tu’ a la Seu d’Urgell. Carme Junyet.\nL’acte ha consistit en una conversa sobre l’estat de salut del català entre Junyet i el lingüista Jordi Badia on s’ha parlat d’accions a seguir per salvar la llengua. En la conferència s’ha explicat que el català està en mal estat, però que encara no és massa tard per salvar-lo.\nJunyet, especialista en l’estudi de les llengües amenaçades arreu del món, ha aprofundit en l’ús que en realitzem de la nostra llengua i que aquesta no desaparegui és totalment responsabilitat de què la població l’utilitzi.\nEn l’acte també s’ha parlat sobre els últims llibres de l’autora ‘Els colors de la neu’, ‘Les llengües, les persones i el món’ i ‘El catala, la llengua efervescent. 77 visions sobre el terreny’.\nParlen al vídeo: CARME JUNYET, LINGÜISTA


Setmana Esportiva a Rafelbunyol - El Meridiano de L'Horta\nLa Setmana Esportiva i els campionats de la Setmana del Truc, Parxis i Escacs, que es duen a terme simultàniament, ja han començat a celebrar-se a Rafelbunyol. Aquestes activitats són un avanç de les festes locals que s’iniciaran oficialment aquest dijous dia 30.\nSón molts els veïns i veïnes que es reuneixen en aquestes populars setmanes, organitzada per la Regidoria d’Esports de l’Ajuntament de Rafelbunyol, preparant-se d’una manera divertida i saludable per a aquesta setmana tan important del municipi.\nUna popular setmana que enguany celebra la seua\nedició número setze amb 360 persones participants: 300 adultes i 60 menors.\nQuan arriba la nit, l’esport és substituït pels jocs de taula. A partir de les 21 hores, en la plaça de l’Ajuntament, el parxís, el truc i els escacs prenen el relleu de les activitats esportives. Una competició que reuneix tots els anys entorn a 250 participants de totes les edats.\nEl lliurament dels trofeus a qui guanye cadascuna de les competicions tindrà lloc quan acaben les finals de les mateixes el dijous 30 d’agost.\nTags: esports festes Rafelbunyol


Vila-seca es promociona a la World Travel Market a Londres | Vila-seca, la Pineda Platja\nVila-seca, la Pineda Platja s’ha promocionat del 5 al 7 de novembre a la fira World Travel Market de Londres, juntament amb d’altres municipis de la Costa Daurada. La World Travel Market és una de les fires del sector turístic més importants del món i és clau per promocionar la destinació.\nEl mercat britànic és d’alt valor estratègic per la Costa Daurada. Per això, la participació en aquesta fira suposa una gran oportunitat per la promoció de les destinacions. Vila-seca, la Pineda Platja hi és present a través del Patronat de Turisme de la Diputació de Tarragona, concretament sota la marca Costa Daurada, i es promociona dins de l’estand de l’Agència Catalana de Turisme de la Generalitat de Catalunya, utilitzant la fórmula Corner Internacional. Aquesta fórmula permet la participació de diferents patronats i oficines de turisme, així com d’empreses i d’altres organismes turístics, sumant esforços i optimitzant recursos.


Saltstraumen Hotel Saltstraumen Noruega - Ofertes d'hotels amb els MILLORS DESCOMPTES EN LÍNIA\nAllotjaments a Saltstraumen\nVeure tots els 5 allotjaments a Saltstraumen.\nKnaplund, vei 1248 23, Saltstraumen, Saltstraumen, Noruega, 8056 - Veure al mapa\nMés informació sobre Saltstraumen Hotel\nSi el que està buscant és per un hotel ben situat a Saltstraumen, no busqui més enllà de Saltstraumen Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Saltstraumen Hotel, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, magatzem d'equipatge, aparcament de cotxes, instal·lacions per a reunions i banquets , restaurant.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses bany, centre esportiu, sauna, spa, jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Saltstraumen, el Saltstraumen Hotel és el lloc perfecte per una estimulant i emocionant escapada.\nTots els tipus de viatgers (260)Parelles (164)Viatgers en solitari (44)Famílies amb infants petits (22)Famílies amb infants grans (2)Grups (28)


La UE i Suïssa celebren el final de les negociacions sobre l’intercanvi - El Periòdic d'Andorra\nLa UE i Suïssa celebren el final de les negociacions sobre l’intercanvi\nPermetran adaptar el conveni subscrit fa deu anys a les noves normes\nLa seu de la UE a Brussel·les. | ANA\nLa Unió Europea (UE) i Suïssa celebren avui en un «acte simbòlic» la finalització de les negociacions sobre l’intercanvi automàtic d’informació sobre els estalvis bancaris que permetran adaptar el conveni subscrit fa més de deu anys a les noves normes i nous estàndards existents.\n«Demà celebrarem un acte simbòlic. La Comissió Europea (CE) i Suïssa conclouran les negociacions fiscals que permetran completa transparència sobre comptes bancaris a la Confederació Helvètica amb la UE», va dir ahir el comissari europeu d’Afers Econòmics i Financers, Fiscalitat i Duanes, Pierre Moscovici, en una roda de premsa.\nEn la seva opinió, «és un pas cap endavant» la firma amb inicials del conveni esmenat a la seu de la Comissió Europea, el qual serà subscrit definitivament a l’estiu a Berna o a Brussel·les. La UE va donar el 14 de maig de 2013 el mandat a la CE d’iniciar les negociacions amb Suïssa i altres quatre països veïns per intentar tancar un acord sobre la fiscalitat dels estalvis bancaris.\nEl mandat va permetre que la Comissió comencés les converses amb la Confederació Helvètica, Andorra, San Marino i Liechtenstein per revisar els convenis signats el 2004 sobre la fiscalitat dels estalvis bancaris.\nLa UE negocia amb Andorra i altres quatre països (Suïssa, Liechtenstein, Mònaco i San Marino) esmenes a convenis signats fa més de deu anys per adaptar-los a la revisada Directiva comunitària sobre l’intercanvi automàtic d’informació fiscal sobre els estalvis bancaris. Mentre que les negociacions amb Suïssa estan ja finalitzades, la CE encara no ha arribat a aquest punt amb els altres països.


Opinió 01/04/2020 10:49\nAl principi, la sensació va ser d’irrealitat. Allò, el coronavirus, no podia estar passant. Se semblava massa a les pel·lícules apocalíptiques d’Hollywood: totes les televisions parlant alhora i a totes hores d’una pandèmia que sacseja el planeta, amb experts preocupats tractant d’esbrinar les claus del desastre. I, sobretot, els carrers buits. Res no dóna més sensació d’irrealitat que la visió d’una ciutat deserta, com a aquella memorable escena d’Abre los ojos, d’Alejandro Amenábar, on un atribolat Eduardo Noriega camina per una Gran Via madrilenya absolutament buida. Tan buida com la Gran Via d’avui. Un escenari post-nuclear al que només li mancava el seu regiment de marines patrullant sota el comandament de Bruce Willis. I, vés per on, al final també hi van aparèixer els militars.\nA aquesta primera fase de negació de la realitat li ha anat succeïnt la lenta, inevitable resignació. Però pocs encara intueixen el que ha de venir. Ningú sap realment quant durarà la quarantena. Al principi, la situació podia tenir l’aroma d’allò nou, d’allò inesperat; però després d’algunes setmanes de tancament, la gent nota ja com això comença a semblar-se a la travessia d’un desert: aquest poble mediterrani, solar, que ha fet de la taverna un temple, seguirà suportant la terrible pressió psicológica d’hores i hores de televisió tremendista martellejant amb el mateix tema. Però sense la possibilitat, aquesta vegada, de passejar o de relaxar-se amb els amics a l’ombra d’una cervesa. El ric, el benestant, podrà anar del saló a la piscina i viceversa; però al pobre, constret dins els estrets límits del seu domicili, la seva casa li semblarà una presó.\nPerò això no és tot. L’acudit que circula últimament (“tancament de col·legis, suspensió de la Lliga i confinament obligatori, multiplicació de divorcis”) s’erigirà com una veritat incontestable. Res hi ha més dur que la convivència continua, sense una distància, sense un espai propi. L’experiència ens ensenya que aquest tipus de convivència acaba amb les parelles més enamorades, les amistats més generoses, els companys de pis més tolerants. I que actúa com un àcid corrosiu, de manera implacable.\nEstem, doncs, davant un tour de force, una prova de resistència, un punt d’inflexió. L’Islam -aquesta religió tan propera i alhora tan mal vista- prescriu l’obligació anual de abstenir-se de menjar, beure i mantenir relacions sexuals fins a certa hora de la tarda, durant tot un mes (el Ramadà). A banda del compliment d’un deure religiós, l’abstinència ensenya als musulmans el valor de les coses, aquelles en les quals no hi posem gaire atenció perquè semblen que ens pertanyen per dret natural. És important obrir una aixeta i prendre un got d’aigua? O apropar-nos a un bar i demanar un entrepà? Ho són, clar que sí. Però només en som conscients quan ens manquen.\nPer això, aquesta Gran Prova anomenada quarantena ens obligarà a adquirir consciència de coses importants en les quals sovint no hi reparem: jugar amb els fills; parlar (i escoltar) a la parella; controlar les pròpies dèries i mals humors; ser tolerants amb els dels demés. I a saber gestionar dos fenòmens ara per ara estigmatitzats per la societat: l’avorriment i la frustració. Sobreviurà a la prova qui sigui més pacient, més flexible, més resilient. Aquell que posseexi una rica vida interior que li permeti subsistir potser amb el mínim: la lectura d’un llibre, tenir cura d’una planta, la simple contemplació. Alguns descobriran en ells mateixos una persona que ni tan sols sospitaven; altres es veuran obligats necessàriament a reinventar-se.\nDe moment, el coronavirus ja ha tret el millor i el pitjor que hi ha a l’ésser humà. Ho hem vist aquests dies: d’una banda, els professionals de la sanitat lluitant en primera línia de foc contra l’avenç de la malaltia i el sentit homenatge a la seva tasca en forma d’aplaudiments des dels balcons. I d’altra, una fanàtica sectària fent una broma sinistra -retuitejada per altre fanàtic sectari- a costa de la mort d’altres només perquè aquests altres no són de la seva ètnia. O un miserable que, davant el terrible drama que ens amenaça, només pensa a utilitzar-lo per a assolir els seus objectius polítics.\nPerò, sobretot, ens ha tornat a mostrar la nostra pròpia, terrible fragilitat. Malgrat la nostra orgullosa civilització, malgrat el nostre enorme desenvolupament tecnològic.\nÉs possible una lliçó més gran?\nEl govern central aprova noves mesures socials i econòmiques per combatre l'impacte del coronavirus\nsocietat Carles Puigdemont Salut Pública Clara Ponsatí Coronavirus


Curator polivalent, agita l’underground de Barcelona passejant-se entre l’art urbà, la música i la moda\nLaia Balasch Solé | dissabte, 16 de febrer del 2019, a les 21.00\nLoli és la mare fundadora de ‘CHOICE’, una gang de joves creatius que des del 2013 crea festes a la ciutat comtal i compten, fins i tot, amb la seva pròpia marca de roba. Però ella comença com PR i DJ, tenyint-les seves sessions d’R&B, house clàssic i ritmes llatins. I tot això és el que ens porta a l’Habitació 910’: d’Ariana Grande o Jamelia a la polifacètica Yaeji, sense oblidar un mite com Donna Summer. Loli ens deixa clar que no vol barreres entre l’underground i el pop, de la mateixa manera que no vol definir la seva identitat sota un sol nom.\nPrecisament Ariana Grande segueix sent l’altra protagonista del programa, i és que no podem parar de degustar el seu nou llarg, ‘thank u, next’. Aquesta setmana el desgranem encara més per a descobrir algunes de les delícies que inclou.\nElla va ser, però, la gran absència de la darrera cerimònia dels Grammy tot i sortir-ne premiada. Altres noms guanyadors són Lady Gaga, Dua Lipa o Childish Gambino, així que els convidem també a acompanyar-nos a la nostra còmode habitació.\nEl pop, aquí, no hi entén d’etiquetes: el trobeu tot ben barrejat a betevé!


La piscina de cola (Coca-Cola Pool)\n"geometria" "regla de tres directa - funció lineal" "estimar" "volum d’un cilindre" "conversió d’unitats" "implementació a l’aula" "when" "activitats"\nQuantes botelles de cola han necessitat per omplir la piscina? Les dimensions de la piscina estan en peus i polsades americanes. Les hem passat a metres. Hem aplicat la fórmula del volum d’un cilindre. Ens ha donat metres cúbics. Els hem passat a litres. Això és la capacitat de la piscina. Després hem dividit la capacitat entre dos per a saber el nombre de botelles emprades. El nombre de botelles real dista bastant del què deduïm. Apuntam dos problemes: la piscina no està plena del tot i nosaltres la hem suposada plena i hem suposat que la piscina és un cilindre i realment és un prisme dodecaèdric. Quants doblers ha costat omplir la piscina? Ho podem estimar amb la primera pregunta i el cost de cada botella. Quant de temps han tardat a omplir la piscina? Ho podem estimar mesurant experimentalment el temps en abocar una botella.\nQuantes botelles han estat necessàries per omplir la piscina?\nQuant ha costat econòmicament omplir la piscina?\nQuant de temps han tardat en omplir la piscina?\nLes botelles contenen 2 litres de cola\nQuines dimensions hauria de tenir la piscina si hi volguéssim abocar 1 milió de botelles de cola?\nEs pot estimar el cost usant el preu d’una botella de cola i responent a la pregunta de quantes botelles s’han emprat\nEl curs 2018-2019, quadrimestre 2, vaig implementar aquesta activitat a classe durant 5 hores.\npreguntes suggerides pels alumnes (i dades necessàries per resoldre-les)\nraonament dels alumnes: Elena i Alejandro i Rosa, Adrián i Houcine\nL’autor original de l’activitat és en Dan Meyer (vegeu “Coca Cola Pool”). La primera versió del document va ser creada dia 31 de desembre de 2016. El document es distribueix sota la llicència Attribution 3.0 Unported (CC BY 3.0). Jo la he traduïda al català amb els mateixos termes de la llicència.\n“La piscina de cola (Coca-Cola Pool)” de Dan Meyer està subjecta a una llicència CC-BY 3.0. Creat el 2020-06-27 23:34:48 +0200 a partir d'una obra disponible a /activitats/la-piscina-de-cola-coca-cola-pool.md usant la plantilla de pandoc i aquest full d'estil encastat.


Parcel·la de 2,033m² en venda a Dénia, Costa Blanca\nParcel·la en venda a Dénia, Costa Blanca\nDimensions del terreny 528m²\nParcel·la edificable de 528 m² amb projecte per 26 habitatges amb garatges, en venda a 2 quilòmetres de les platges de Dénia.\nLa secció de Dénia de Lucas Fox presenta una parcel·la edificable de 528 m² en venda a 2 km de la costa de Dénia, amb projecte residencial per edificar fins a 26 habitatges amb garatges i trasters al bonic poble del Verger.\nEl projecte disposa de llicència, plànols i estudi geotècnic, i preveu habitatges de 1 i 2 dormitoris, cadascuna amb la seva pròpia terrassa.\nVerger és un dels pobles que formen part de la comarca de la Marina Alta. És a 2 km d'una de les platges més llargues de la costa alacantina ia 8 km del port de Dénia. El poble té tot tipus de serveis, entre ells un centre de salut i un poliesportiu municipal amb dues piscines, una olímpica i l'altra infantil.\nEl Verger compta amb la serra de Segària, de 6 km d'extensió. A dalt de la muntanya hi ha un parc recreatiu per a nens i adults. Hi ha una ruta assenyalada que ascendeix al cim de la Segaria, que mesura 506 metres d'altura.\nparcel·la de 1,274m² en venda a Moraira, Costa Blanca\nEn venda, Parcel·la 265.000 €\nParcel·la de 659m² en venda a Sant Pol de Mar, Barcelona\nSuperfície construïda 659m²


El telescopi espacial Near-Earth Object Surveyor (NEO Surveyor), un projecte per detectar asteroides i cometes potencialment perillosos, ha estat aprovat per la NASA perquè es posi en marxa la seva fase de disseny. L’aparell, que s’espera que sigui posat en òrbita durant la primera meitat de 2026, tindria un telescopi d’infraroigs d’uns sis metres de llarg, ajudaria molt a la defensa planetària ja que permetria detectar objectes aproximant-se a la Terra a més de 48 milions de quilòmetres de distància. Durant la seva primera dècada d’ús, de fet, s’espera que descobreixi el 90% dels asteroides de 140 metres o més de diàmetre, un objectiu molt ambiciós després que, el 2010, l’agència espacial nord-americana aconseguís identificar el 90% d’objectes propers a la Terra de més de 1.000 metres de diàmetre.\nUn cop descoberts aquests objectes, els astrònoms els podran seguir i calcular la probabilitat que la seva trajectòria es creui amb la nostra. Identificar objectes més petits, encara que siguin menys perillosos, pot evitar que hi hagi impactes de meteorits inesperats, com el que va esclatar a l’atmosfera a sobre Chelyabinsk, a Rússia, l’any 2013, que va causar més d’un miler de ferits i va causar danys a milers de cases. En aquell cas, el que va impedir-ne la detecció és que venia en la mateixa direcció que el Sol, que va fer pràcticament impossible veure’l fins que va ser massa tard. En el cas del NEO Surveyor però, els seus infraroigs permetran trobar-los fins i tot en aquests casos, detectant la calor que emeten i determinant-ne la posició, el moviment i la mida, fent prediccions que puguin permetre saber si un asteroide o un cometa és una amenaça potencial per a la Terra quan encara faltin anys o dècades perquè arribin.\nRepresentació artística del NEO Surveyor | NASA\nAmb prou temps, fins i tot es podria pensar a desviar-los. De fet, aquest mateix 2021 la NASA provarà el seu sistema de deflecció d’asteroides, enviant una nau que s’estavellarà contra un, a principis de 2022, per comprovar que l’impacte és capaç de modificar-ne la trajectòria. Juntament amb la nau de la NASA hi viatjarà un petit satèl·lit de fabricació italiana que gravarà tot el procés per comprovar quins efectes ha tingut la missió i quines aplicacions pot tenir en cas d’haver de redirigir objectes realment perillosos per a nosaltres.


11 d'agost de 2016 20:53 h\nCatalunya ocupa el 22è lloc al rànquing en el medaller olímpic, mentre que Espanya ni hi apareix amb zero metalls. Seria l'estadística parcial a la fi del cinquè dia de competició si el Principat fos independent i la nedadora Mireia Belmonte hagués optat per competir per a Catalunya -un dilema al qual s'enfrontaran molts atletes en cas de secessió, tenint en compte que tindran doble nacionalitat, una cosa que es resoldrà en molts casos desemborsant més diners en programes esportius i beques.\n3303 lectures 6 comentaris\n5 d'agost de 2016 20:12 h\nSom a molt poques hores que els Jocs de la 31a olimpíada donin el tret de sortida. Són instants de nervis a flor de pell per un moment, el de la inauguració, dels més emocionants per tota persona que mínimament s’identifiqui amb els principis del moviment olímpic: pacifisme, harmonia, món millor, educació a través de l’esport sense discriminacions, esperit d’amistat i solidaritat... I nacionalisme. En majúscules, encara que sigui un element que no es troba a la carta olímpica. I és dolent? I ara, però és el moment cada quatre anys on és més innegable que esport i política sí que van de la mà i que els estats també exerceixen nacionalisme.\n3209 lectures Un comentari\n27 d'abril de 2010 05:00 h\nHavies d’haver fet una altra fi, Samaranch!\nEstic fins als collons dels discursos políticament correctes. Ja sé que el tòpic diu que sempre se’ns mor la bona gent i que és lleig malparlar d’algú que ha canviat de barri, però no, hòstia, de vegades hi ha indesitjables que la dinyen, i no per això, perquè ja siguin als pisos de la caixa (de fusta), els hem d’elevar a la categoria de màrtirs o de salvadors de la pàtria. Una mica de memòria, per favor! El Juan Antonio Samaranch va néixer molt abans de l’octubre del 1986, molt abans de fer tripijocs obscurs per aconseguir que Can Fanga fos seu dels Jocs Olímpics i molt abans de dir allò d’à la ville de Barcelona.\n4806 lectures 5 comentaris\nCGPJ Llarena Pablo Llarena Pedro Sánchez Ponts Ports de la Generalitat Puigde Quim Torra Rei Felip VI Ue atemptat atemptat terrorista borbó bèlgica cornellà cornellà de llobregat crisi migratòria finançament generalitat justícia espanyola pesro sánc refugiats rei ultradreta 17


La xarxa pública de recàrrega ràpida per a vehicles elèctrics s'ampliarà a 88 estacions Món planeta\nLa xarxa pública de recàrrega ràpida per a vehicles elèctrics s'ampliarà a 88 estacions\nper Redacció dilluns, 10 de desembre 2018 - 12:38h\nCatalunya sumarà 22 noves estacions a la seva xarxa pública de recàrrega ràpida per a vehicles elèctrics, 15 d'elles situades a noves ubicacions. La mesura, emmarcada en el desenvolupament del pla per al desplegament d'infraestructura de recàrrega per al vehicle elèctric 2016-2019, ha estat impulsada pel Departament d'Empresa i Coneixement i ampliarà fins a 88 el nombre d’estacions ràpides a la xarxa viària bàsica catalana. L’Institut Català d’Energia, a més, ja treballa perquè l’any 2019 cap punt del país quedi a més de 30km d’un punt de recàrrega ràpida.\nSe situaran dues estacions noves a Manresa, Lleida, Figueres, Montmeló, Vandellòs i l’Hospitalet de l’Infant, Sant Feliu de Guíxols, Tarragona; i una nova estació a Vilobí d’Onyar, Cambrils, Móra la Nova, Móra d’Ebre, Cervera, Sant Vicenç dels Horts, Vic i el Vendrell. La Generalitat, mitjançant l’ICAEN, ha destinat 854.750€ a incentivar i desplegar la instal·lació d’aquestes estacions, la gestió de les quals anirà a càrrec dels corresponents ajuntaments o corporacions locals. A totes aquestes estacions, a més, s’hi podrà accedir amb qualsevol de les targetes d’usuari emeses per les corporacions locals que gestionen les estacions, garantit la interoperativitat dels diversos punts de recàrrega de la xarxa. Aquestes noves localitzacions augmenten la cobertura geogràfica del vehicle elèctric, donant suport a la demanda de mobilitat interurbana i proporcionant la seguretat de disposar d’estacions de recàrrega ràpida en desplaçaments pel país en vehicle elèctric. Les estacions de recàrrega ràpida proporcionen una autonomia d’uns 120km en 30 minuts. L’objectiu de l'ICAEN és que, l’any 2019, la xarxa assoleixi les 100 estacions i que tot el territori català tingui un punt de recàrrega ràpida a menys de 30km.\nMapa de la xarxa pública d'estacions de recàrrega ràpida per a vehicles elèctrics | Institut Català d'Energia\nA més del desplegament de la xarxa pública de recàrrega ràpida, també s’ha constituït l’Aliança de Municipis per a la Interoperabilitat, que facilita l’accés a les estacions de recàrrega amb una única targeta d’usuari, s’ha format més de 300 instal·ladors de punts de recàrrega d'aparcaments privats, s’ha elaborat un mapa d’estacions de recàrrega en temps real i s’han realitzat propostes normatives al govern de l’Estat per fomentar l’electrificació del transport per carretera.


El 'finis Cataloniae' dels 'millors' - Eduard L�pez - Els blogs d'e-noticies\nEl 'finis Cataloniae' dels 'millors'\nEl 2003, quan CiU es va veure abocada a restar a l'oposició després de l'Acord del Tinell, alguns dels publicistes més conspicus del catalanisme conservador van esmerçar la seva intel·ligència a dir-ne –i escriure'n– de ben grosses. Segons el seu parer, el fet que l'independentisme democràtic d'esquerres no hagués donat suport a Artur Mas equivalia, ni més ni menys, a la liquidació de l'eix nacional en la política catalana. A partir d'aleshores, calia esperar únicament que l'agenda política del país restés condicionada únicament pel paràmetre dreta-esquerra. No cal entrar en detalls per adonar-se de l'extrema fragilitat d'aquesta hipòtesi. De fet, si alguna cosa s'ha accentuat en el darrer període, i en bona part gràcies al paper dinamitzador d'Esquerra al si del Govern de Catalunya, ha estat la conflictivitat institucional amb l'Estat espanyol. Una realitat incontestable que, de retruc, ha alimentat un avenç sense precedents del que podríem anomenar independentisme sociològic\nDoncs bé, si hi ha alguna evidència que es desprengui dels primers passos del flamant Govern dels millors constituït per Artur Mas és, paradoxalment, la supressió sense manies del vector nacional en les seva propostes d'actuació. I és que, a l'hora de la veritat, l'únic que compta és, sembla, la imperiosa necessitat de reduir dràsticament el dèficit públic, si cal a través d'una retallada dels serveis bàsics de l'Estat de benestar –sanitat, prestacions socials etc.–. El debat està servit, certament, i no és pas menor, però no se situa en cap cas en la divisòria Catalunya-Espanya.\nFinis Cataloniae, doncs? I ara!, no ens rebaixem a utilitzar una jeremiada d'un gruix intel·lectual tan lamentable. En qualsevol cas, però, cal constatar que les il·lustres llumeneres que s'han passat anys recitant aquesta cançó enfadosa ara callen com morts.\nProtecci� anti-Spam: Suma 4 + 8 =\nEls blogs d'e-noticies - Eduard L�pez - El 'finis Cataloniae' dels 'millors'


UdGempresa > Enllaços d’interès\n› Enllaços d’interès\nGarantia Juvenil, àrea empreses\nLa Garantia Juvenil dóna suport i ajuts a les empreses per a la contractació de joves que compleixin els requisits del programa.\nACCIÓ és l’agència per la competitivitat de l’empresa de la Generalitat de Catalunya. Està especialitzada en el foment de la innovació i la internacionalització empresarial i compta amb una xarxa de 31 oficines arreu del món.\nPrograma de Clústers Catalunya\nL'AGE és una associació empresarial i professional d'àmbit gironí, constituïda per a la coordinació, representació, gestió, foment i defensa de les dones empresàries i directives.\nLa Cambra de Comerç, Indústria i Navegació de Girona és una Corporació de Dret Públic, creada l'any 1889, que la legislació vigent configura com a òrgan consultiu i de col•laboració amb les administracions públiques, i que està subjecta a la tutela de la Generalitat de Catalunya, a través del Departament d'Innovació, Universitats i Empresa.\nGirona emprèn és el servei municipal de l'ajuntament de Girona de suport a la creació d'empreses. Associació de Joves Empresaris de Girona (AjEG)\nCatalunya Emprèn és una iniciativa de la Generalitat de Catalunya que engloba, impulsa i promociona les actuacions públiques i privades de valor per a l’emprenedor, per al foment de l’emprenedoria, i per a la creació, el creixement i l’èxit de les empreses a Catalunya. Patronal de la petita i mitjana empresa i autònoms de Catalunya (PIMEC)\nPIMEC és la patronal que representa les micro, petites i mitjanes empreses i els autònoms de Catalunya. PIMEC, una organització econòmicament independent, representa un model de patronal nou que, a través del seu suport a les micro, petites i mitjanes empreses, vol fer una contribució al país, que és el seu principal paper com a agent social i econòmic de Catalunya.


L'Ajuntament destina 215.000 euros per a subvencionar iniciatives que fomenten la participació ciutadana - València en Comú\nLes associacions i col·lectius que tinguen projectes per a fomentar la participació ciutadana poden presentar les seues iniciatives a través de les set Juntes Municipals de Districte de València fins al pròxim 13 de maig. L’Ajuntament ha destinat per a subvencionar estos projectes un total de 215.00 euros, tal com ha recordat hui la regidora de Participació i Govern Obert, Neus Fàbregas Santana, qui ha ressaltat que “esta convocatòria té l’objectiu d’enfortir el teixit associatiu i sensibilitzar i formar en la participació ciutadana”.\nEsta convocatòria de subvencions va destinada a entitats ciutadanes que desenvolupen projectes de participació veïnal dirigides al foment de l’associacionisme. El pressupost total per a les 7 Juntes Municipals és de 215.000 euros, i el finançament s’ha assignat segons les diverses juntes municipals de districte. Així, Ciutat Vella rebrà 19.000 euros; Exposició, 19.500 euros; Patraix, 26.000 euros; Russafa, 38.400; Abastos, 23.893 euros; Trànsits, 44.000 euros; i el Marítim, 41.400 euros. La subvenció màxima per a cada projecte no podrà excedir de 2.500 euros.\nLa regidora de Participació i Govern Obert, Neus Fàbregas Santana, ha destacat que estos projectes “aporten valor social en enriquir i enfortir els vincles socials i comunitaris en els barris, i alhora formen als veïns en els fonaments de la participació ciutadana”. La regidora també ha expressat que “és una prioritat del govern facilitar eines al teixit associatiu perquè seguisquen treballant en la participació i en la construcció de ciutats compromeses amb els seus barris i amb les persones que viuen”.\nEn la convocatòria anterior més de 65 iniciatives van ser finançades per este programa. Van destacar tant les activitats organitzades per associacions de veïns en els seus respectius barris, com la de Benimaclet, Benimàmet, Torrefiel o Orriols, entre d’altres, com les concedides a associacions d’afectats per algun tipus de dolència o malaltia, física o mental, que tenien com a objectiu fomentar la participació d’estos col·lectius concrets.\n« El Casal d’Esplai de Rocafort amplia el seu horari d’obertura i funcionarà les 24 hores\nL’Ajuntament i la Generalitat acorden obres de reparació en 12 col·legis públics d’onze districtes de la ciutat »


Segons les inscripcions de la nova campana, que en part tenen les de l'antiga, aquestes serien: "# SANTISIMO SACRAMENTO # AÑO # 1906".\nMaria Assumpció, la Senyalera (0)\nLa campana compta amb la següent inscripció al terç: "# SANTOS MARTIRES ABDON Y SENENT AÑO 1906 # #". En ella indica la advocació a la que està dedicada, els Sants de la Pedra i la data de fosa. En en la data, correctament, deurien haver posat: "AÑO".\n(Anses decorades amb caps de lleó)\n"# SANTOS MARTIRES ABDON Y SENENT AÑO 1906 # #" /\n(00) (Creu rodejada d'estrelles)\n(09) Psique i Eros)\nEs voltejava des de la mateixa Sala de les Campanes. Possiblement es repicara des dels peus de la torre per mitjà d'una llarga corda unida al batall.\nEs trobava en regular estat de conservació, ja que comptava amb truja de ferro de la casa Manclús. Estava mecanitzada amb motor de vol continu i electromall trifàsic. Disposava d'un sistema de mig vol per tocar a difunt.\n(03) Ballesta, (09) motor d'impulsos, electromall monofàsic\nAquesta és una de les campanes del conjunt que es va fondre en l'any 1906. No indiquen les inscripcions el nom dels autors, no obstant, els elements epigràfics (creu, decoracions i la tipologia de la lletra) remeten a les campanes foses pels campaners Jaime Roses i Vicente Moreno, que per eixos anys comptaven amb una indústria dedicada a la fosa de campanes a la ciutat de València. La campana es va dedicar als Sants de la Pedra.\nLLOP i BAYO, Francesc (18-11-2006)\nLa campana compta amb la següent inscripció al terç: "SAN PEDRO APOSTOL". Aquesta indica l'advocació a la que està dedicada. Al mig trobem la marca de fàbrica, element habitual entre les campanes industrials: "FUNDICION / DE / CAMPANAS / DE / ROSES Hnos SILLA (VALENCIA". Finalment al mig peu està aquesta inscripció: "CARPESA A 7 OCTUBRE 1945". En ella indica el lloc per al que va ser fosa i una data, que segurament correspon amb la de benedicció. El element més significatiu és que indica el nom del lloc per al que va ser fosa, fet vinculat a la destrucció de campanes durant la Guerra Civil (1936-1939). Durant aquesta es retiraren dels campanars centenars de bronzes, sense cap control ni inventari, fet que no va permetre recuperar-les a partir de 1939 al no indicar-ho les inscripcions. Per aquest motiu es va convertir en molt habitual el fet d'indicar el nom del poble.\n(04) "SAN PEDRO APOSTOL"\n(00) (Creu amb pedestal)) / (angelots en garlanda inferior)\n(03) (marca de fàbrica) "FUNDICION / DE / CAMPANAS / DE / ROSES Hnos SILLA (VALENCIA"\n(04) "CARPESA A 7 OCTUBRE 1945"\n(02) (04) (06) (08) (querubí)\nEs repicava des dels peus del campanar per mitjà d'una llarga corda unida al batall. Els vols es realitzarien des de la mateixa Sala de les Campanes.\nEstava instal·lada amb truja de fusta de perfil tradicional valencià. Comptava amb una maça exterior, accionada per mitjà de la maquinària del rellotge, que tocava les hores.\nEs trobava en regular estat de conservació, ja que comptava amb truja de ferro de la casa Manclús. Estava mecanitzada amb motor de vol continu i electromall trifàsic. Comptava amb un batall de fixació rígida, que resultava extremadament perillós, ja que podria haver causat el trencament de l'ansa batallera i en conseqüència la caiguda al carrer. La instal·lació no tenia cap vinculació amb la tradició local ni facilitava tocar manualment la campana.\n(09) motor d'impulsos, electromall monofàsic.\nLa campana va ser fosa en l'any 1945 als tallers de la foneria Hermanos Roses de Silla. Està dedicada a Sant Pere Apòstol, antic titular de la parròquia fins l'any 1942, quan va canviar als Sants de la Pedra. En les inscripcions figura la data de 7 d'octubre de 1945, que deu correspondre a la data de benedicció, ja que coincideix amb la celebració litúrgica de la Mare de Déu del Rosari. Aquesta advocació compta amb una gran veneració al poble.\nEntorn als anys 1970 la foneria de Salvador Manclús del Grau de València va mecanitzar el conjunt de campanes. La truja original de fusta va ser canviada per altra de ferro, instal·lant un motor de vol continu. Posteriorment el batall es va canviar per altre de fixació rígida.\nEn 2011 va ser restaurada per 2001 Técnica y Artesanía, que la va baixar de la torre per traslladar-la als tallers de restauració. El bonze va ser netejat per dins i per fora, canviant la truja de ferro per altra de fusta de perfil tradicional valencià. En desembre del mateix any va tornar a la torre, quedant mecanitzada amb motor d'impulsos i electromall monofàsic. El batall va ser canviat per altre nou, lligat i reforçat amb cable de seguretat.


El Consell fa tallers amb robots per explicar a la mainada el funcionament de l'abocador - Empordà\nEl Consell fa tallers amb robots per explicar a la mainada el funcionament de l'abocador\nVol donar a conèixer el funcionament de la maquinària que constituirà les plantes del futur Centre de Tractament de Residus (CTR)\nEMPORDA.INFO 10.10.2016 | 16:23\nLa instal·lació del CTR EMPORDA.INFO\nL´àrea de Medi Ambient del Consell Comarcal impulsa uns tallers adreçats a nens i nenes que estiguin cursant estudis entre 4rt i 6è de primària, per tal d´explicar i donar a conèixer el funcionament de la maquinària que constituirà les plantes del futur Centre de Tractament de Residus (CTR), que entrarà en funcionament l´estiu vinent, i la importància que té el tractament dels residus.\nEn els tallers es desenvoluparà la còpia en robot LEGO Minds-torms EV3 d´algunes de les màquines més importants que treballaran a les plantes del CTR. Aquestes reproduccions es programaran de manera que el funcionament sigui el més fidel possible a la maquinària real. En cada sessió es realitzarà un dels robots i es treballarà en el funcionament tant de la màquina com del conjunt del futur equipament.\nAquesta activitat es durà a terme els dissabtes dies 5 i 19 de novembre, 3 i 17 de desembre, i 14 i 28 de gener, al centre Edukbits de Figueres. Els tallers son gratuïts però tenen places limitades a 12 participants per a cada sessió. Tots els interessats es podran inscriure on-line mitjançant l'enllaç: http://www.edukbits.com/ca/tallers.html


United Explanations ho explica: el conflicte de Costa d'Ivori\nconflicte Costa d'Ivori\nconflicte militar a Costa d'Ivori\ndisputa electoral Costa d'Ivori\nguerra a Costa d'Ivori\nEl conflicte de Costa d’Ivori, a Badalona Ràdio\nCom cada dilluns United Explanations participa a la secció d’internacional del programa Ciutat Oberta de Badalona Ràdio. En la nostra desena intervenció parlem de la disputa electoral a Costa d’Ivori que ha portat al país a patir un conflicte que gairebé esdevé en guerra civil.\n· La disputa electoral entre Laurent Gbagbo i Alassane Ouattara.\n· Cronologia del procés electoral.\n· Reaccions internacionals en relació amb el conflicte.\n· Situació actual del conflicte.\n· Afectació del conflicte a la producció i preu del cacau.\nPodeu escoltar la nostra intervenció a través del següent podcast a partir del minut 19:30.\npreviousEgypt: the original motivations and the current situation\nnext10 claves para comprender el conflicto de Costa de Marfil


Volem continuar proporcionant informació útil i precisa a totes les persones que necessiten saber com trobar o contactar Hospitals en Lijiang. Per tant, instem a tots els nostres usuaris que, en cas de trobar errors, informeu-nos-nos perquè puguem corregir-los immediatament. Pots ajudar-nos?.\nQualsevol emergència mèdica ha de ser tractada seriosament i s'ha de buscar la consulta mèdica tan aviat com sigui possible. És per això que aquesta guia de Hospitals en Lijiang és tan útil per a les persones. Trobeu l'hospital més proper a aquí a Xina.\nEls 0 habitants de Lijiang tenen diversos hospitals que poden proporcionar-los atenció mèdica. Si necessiteu trucar i demanar una cita, o fer qualsevol pregunta abans d'anar, o fer qualsevol consulta, trobeu aquí els telèfons de contacte i adreça de tots Hospitals en Lijiang.\nDes de Hospitalsworldguide som conscients que molts dels nostres usuaris necessiten saber quins són els hospitals públics Lijiang (Xina). No tothom pot pagar enormes quantitats de diners per problemes de salut. Aquí us mostrem una llista amb tots ells\nA Lijiang (Xina) hi ha diversos centres hospitalaris privats de qualitat. El preu d'una consulta mèdica, una teràpia o tractament o un laboratori clínic o proves d'imatge poden variar molt d'un hospital privat a un altre. Per això, us proporcionem una llista de cadascun d'aquests centres, amb els seus respectius llocs web i telèfons, de manera que podeu obtenir informació detallada sobre les condicions de cada centre\nChildren's Hospital of Kunming- (Situat a 177.31 km)\nFifth Hospital of Sichuan Province- (Situat a 479.90 km)\nGuizhou Provincial People's Hospital- (Situat a 579.59 km)\nFirst Affilliated Hospital of Kunming Medical College- (Situat a 178.34 km)\nGynecological Hospital of Kunming- (Situat a 173.93 km)\nYoujiang Medical College Hospital- (Situat a 470.15 km)\nMental Health Center of Yunnan Province Kunming- (Situat a 180.72 km)\nMaternal and Child Health Hospital of Fuyang City- (Situat a 578.60 km)\nFirst People's Hospital of Guiyang City- (Situat a 578.92 km)\nSecond Affiliated Hospital of Guiyang College of Traditional Chinese Medicine- (Situat a 579.07 km)


La Música té un gran èxit a l’esdeveniment cultural solidari de Roma | Institut Chiari & Siringomielia & Escoliosis de Barcelona\nInici » La Música té un gran èxit a l’esdeveniment cultural solidari de Roma\nPublicat per ICSEB el 3 novembre, 2017\nUna pacient de l’ICSEB va expressar el seu art, a través de la música, durant el II Esdeveniment cultural de la Chiari & Scoliosis & Syringomyelia Foundation que va tenir lloc al Teatre San Luigi Guanella, a Roma (Itàlia), l’octubre del 2017.\nAl 2011, la cantant francesa Laura Ierano va mencionar al Dr. Royo en el seu CD Eclectic. Sis anys després, per clausurar l’esdeveniment amb un gran colofó, va donar un concert amb cançons com: Sally de Vasco Rossi, Million Reasons de Lady Gaga, Víveme de Laura Pausini, Formidable de Stromae y Sarà perché ti amo de Ricchi e poveri. A més a més, va cantar dues de les seves pròpies composicions: Homage i You’ll always be my Love.\nLa Laura Ierano és cantant des dels 13 anys. Al 2011 va treure el seu primer disc, Eclectic, en el que parla d’amor, de força, però també de la seva malaltia. Amb l’ajuda del seu germà, l’Anthony i d’en Gianni, el seu amic, escriu les seves cançons en italià, francès i anglès. La Laura adora l’escenari. Per a ella és una forma de sentir-se bé “Els aplaudiments, les emocions, la resposta del públic: aquestes són les coses que em fan sentir-me enamorada de la música”.\nAquest esdeveniment cultural solidari a favor dels pacients diagnosticats de la Síndrome d’Arnold Chiari I, Siringomièlia, Escoliosis idiopàtiques i les altres dolències relacionades amb la Malaltia del Filum va ser organitzat per la Chiari & Scoliosis & Syringomyelia Foundation (CSSf), en col·laboració amb l’Institut Chiari & Siringomielia & Escoliosis de Barcelona (ICSEB) i l’Associació AI.SAC.SI.SCO Onlus.\nLa CSSf, l’ICSEB i la AI.SAC.SI.SCO volen expressar el seu agraïment a l’artista per compartir el seu talent i animar a més persones a expressar el seu art.


Es publica el primer número de la Revista Euncet Alumni - EUNCET Business School\nCoincidint amb la nova etapa d’Euncet Alumni, s’ha publicat el primer número de la Revista Euncet Alumni, pensada perquè els antics estudiants de l’Escola puguin estar al dia tant de temes d’actualitat dins del món empresarial com de tot el que passa a l’entorn de l’Euncet. La publicació neix “amb el clar propòsit de facilitar la continuïtat” de la relació dels antics estudiants amb l’Euncet i que “fomenti les sinergies” entre els Alumni.\nEn aquest primer número de la Revista, podràs llegir articles sobre Big Data, lideratge, innovació i impressió 3D així com també entrevistes a Agustí Lopez, director corporatiu de Recursos Humans a Moventia o a dues estudiants de Grau que han estat uns mesos vivint i estudiant a Taiwan d’Erasmus. A més, podràs trobar novetats d’empreses com CIRCUTOR, recomanacions de llibres, activitats organitzades per l’Euncet i un article sobre la trajectòria professional de l’Alumni David Hernández i un altre escrit pel professor Rafael Casals sobre la seva experiència a l’Escola.\nDes de l’Euncet Business School, volem agrair la participació de totes les persones que han fet possible aquesta primera edició de la publicació i volem seguir comptant amb la col·laboració activa d’estudiants, Alumni i empreses pel segon número que, com a novetat, inclourà espais publicitaris. Així, doncs, si voleu participar, ja sigui a nivell de contingut o publicitari, només heu d’enviar un correu electrònic a alumni@euncet.es.\n13 octubre, 2016 /0 Comentarios/por Patricia\nEuncet publica el libro ‘Cómo hacer un plan de empresa Euncet’ Ja tenim guanyador del sorteig d’un smartwatch


#3cat2-#3cat3 / J10 / Mas Pellicer i Cultural Bonavista, frec a frec al grup 2 - El Travesser\n#3cat2-#3cat3 / J10 / Mas Pellicer i Cultural Bonavista, frec a frec al grup 2\nEl Roda de Barà es situa com a nou líder al grup 3 gràcies a un altre empat del Montblanc\nDimarts, 6 de novembre de 2018 a les 16:54h\nLes Borges i Cultural Bonavista no afluixen el ritme i segueixen empatats a punts, encara que els primers tenen un partit encara pendent de jugar. Jornada amb 41 gols tot i que hi ha un partit encara per a jugar-se, el Vallmoll-La Selva, suspès per la mort de l'expresident del club vallmollenc. Sis victòries locals i tres visitants.\nLes Borges del Camp i la Cultural Bonavista no afluixen i guanyen i amb contundència els seus respectius partits, contra Camp Clar i Pare Manyanet. El Borges li endossava un 5-0 al Pare Manyanet en un partit que a la primera part situava el 4-0 al marcador i ja deixava el partit molt encarat a la segona, on Mustapha feia el 5-0 i el seu segon gol de la tarda.\nLa Cultural Bonavista també golejava, en el seu cas davant del Pare Manyanet, en un partit que acabava 6-2. Al descans el marcador era de 3-0 i al segon temps, Maireles, amb un doblet situava el 5-0. Els visitants reaccionaven tímidament amb dos gols, i el partit es tancava amb un altre gol local.\nSón colíders però els queda un partit pendent. Foto: Mas Pellicer\nEl Mas Pellicer, gràcies a la seva victòria al camp del Montbrió (2-3) se situa tercer, aprofitant les punxades de Falset i Racing Bonavista. Els reusencs s'avançarien en tres ocasions per aconseguir la victòria, davant d'un Montbrió que veia com al minut 89 se li escapava un punt.\nFalset i RCF Bonavista perden per fer un pas enrere a la classificació. Els del Priorat queien per 5-3 al camp del Maspujols. Primera part de gols que s'acabava amb 3-2 amb un gol a darrer moment d'Aleix Martí, mentre que a la segona part, els locals augmentaven distàncies, en primer moment, per sentenciar al temps afegit amb el 5-3.\nQuant al Racing Bonavista, perdia al camp de La Floresta per 3-2. Primera part clarament dominada pels locals, on Molina feia un doblet per situar el 2-0. Al segon temps, un gol de Rodríguez situava el 3-0. En els últims 10 minuts, els visitants reaccionaven amb dos gols però feien tard per buscar l'empat.\nL'UDE Canonja també perdia per baixar posicions. Els canongins queien al camp del Mont-roig per 3-2. Semblava que el partit es decantava clarament pels visitants quan al minut 54, Jonathan López feia el 0-2 (també havia marcat el primer gol). Però els últims 20 minuts serien ben diferents. Tres gols per capgirar el marcador i canviar radicalment el signe del partit.\nL'Hospitalet-Salou d'aquesta jornada. Foto: CE Hospitalet Infant.\nEl Salou aconsegueix sumar la segona victòria de la temporada. Ho fa al camp de l'Hospitalet de l'Infant (2-3). Macedo avançava als visitants al minut 2, i Barceló feia l'empat 10 minuts més tard. A la mitja hora, Adrià feia l'1-2 i a partir d'aquí el Salou manaria en el marcador i el partit s'acabava amb el 2-3.\nMont-roig-UDE Canonja 3-2\nLes Borges-Camp Clar 5-0\nMontbrió-Mas Pellicer 2-3\nC.Bonavista-Pare Manyanet 6-2\nMaspujols-Falset Esportiu 5-3\nVallmoll-La Selva (ajornat)\nLa Floresta-RCF Bonavista 3-2\nCanvi de líder al grup 3 després d'aquesta desena jornada de lliga on el Montblanc tornava a empatar i això se n'aprofitava el Roda de Barà per situar-se en primera posició. Jornada amb un total de 44 gols i on només el Salauris es quedava sense marcar. Quatre victòries locals, quatre visitants i un empat.\nL'únic empat de la jornada és el que va signar el fins ara líder, el CF Montblanc que sembla abonat a la X en les últimes jornades (tres empats consecutius). En aquesta ocasió cedia dos punts al camp del Sant Salvador (2-2). Semblava que els de la Conca seguirien líders una jornada més quan s'arribava als últims minuts amb victòria per 1-2, però Blàzquez, pels tarragonins, capgiraven la situació del partit pràcticament al temps afegit, signant l'empat final.\nD'això se'n va veure beneficiat el Roda de Barà, nou líder de #3cat3, després de la golejada al camp del Salauris. Els de Salou, penúltims classificats no van poder amb un Roda efectiu cara porteria. Dos gols per part, dictaminaven la victòria pels de Sereno. Per altra banda, l'Atlètic de Valls escala a la segona posició després de guanyar a l'Arboç i l'empat dels montblanquins. Els vallencs van haver de capgirar el gol de Capdet al primer temps per sumar els 3 punts. Periche, primer, i Juanito, dos minuts més tard, i aquest des del punt de penal, feien pujar el 2-1 al marcador.\nEl CE Altafulla, celebrant els 3 punts. Foto: CE Altafulla\nL'Altafulla escala una posició en detriment del Sant Jaume dels Domenys. Els grocs-i-negres, van aconseguir marxar de La Riera amb els 3 punts (1-2). Cobacho i Inglés, als minuts 54 i 56, aconseguien situar el 0-2 i poc després, des del punt de penal, el local Marc Arauz, feia l'1-2, que ja seria definitiu. El Sant Jaume, per la seva banda, queia al camp de la Joventut Bisbalenca, en derbi comarcal. 3-2. El Sant Jaume contrarestaria els gols locals en dues ocasions, però el gol d'Ibrahim, al minut 83, sentenciava el duel.\nL'Alcover golejava al Banyeres, cuer de la categoria per 3-6 i es posiciona setè classificat amb 16 punts, un més que el Morell que perdia al camp de la UE Segur. Els alcoverencs sentenciaven a l'última mitja hora. Amb el 3-3 al minut 58, els d'Isma Sánchez feien tres gols en 11 minuts per encarar el matx. Quant al Morell, perdia al camp del Segur. Al minut 12, un gol en pròpia de Guinovart feia l'1-0 pels calafellencs, i a l'inici del segon temps, Jalal obria forat. De la Fuente, pel Morell, retallava distàncies però a l'afegit, i amb el Morell bolcat, els locals feien el tercer.\nVictòria del Torredembarra per encadenar la segona victòria consecutiva. Treballada victòria al camp del Llorenç (2-3) en uns primers 10 minuts d'infart, amb tres gols, per situar el 2-1 al marcador. Però els torrencs aconseguirien capgirar el marcador gràcies als gols d'Huertas i Landazuri.\nEl Constantí aconseguia tallar amb tres derrotes consecutives després de superar al Calafell per la mínima (4-3). Partit amb moltes targetes i dos expulsats pel conjunt visitant al temps afegit, els locals s'avançarien en dues ocasions però el Calafell ho contrarestava fins que Galdran i Valls situaven el 4-2. Aziz, marcava, al minut 81, el 4-3 final.\nUE Segur-Morell 3-1\nSalauris-Roda de Barà 0-4\nLa Riera-Altafulla 1-2\nSan Salvador-Montblanc 2-2\nJ.Bisbalenca-Sant Jaume 3-2


El Govern pagarà bateries per estalviar en el rebut de la llum mentre l'Estat les penalitza\nActualitzada 04/03/2017 a les 12:55\nPer afavorir l’autoconsum d’energia solar, amb una partida de 360.000 euros en els pressupostos per al 2017 || La taula per impulsar-ho es va crear ahir i ha d’establir com es distribuiran aquests ajuts\n© Membres de la taula per impulsar l'autoconsum elèctric constituïda ahir.\nLa Generalitat subvencionarà amb 360.000 euros la compra de bateries per acumular energia procedent de panells solars per a ús domèstic. Es tracta d’una solució per estalviar en el rebut de la llum que l’Estat penalitza a través del polèmic decret que va dictar el 2015 per gravar l’autoconsum elèctric. La taula per impulsar la generació d’energia per a autoconsum a Catalunya, constituïda ahir, haurà d’establir com es farà efectiu el repartiment d’ajuts a fons perdut de l’Institut Català de l’Energia per a l’adquisició de bateries amb tecnologia d’ió de liti, el preu de les quals puja més de 3.000 euros.\nLa taula per a l’autoconsum elèctric, que integra més de setanta membres, entre Generalitat, ens locals, empreses i entitats, naix a fi d’impulsar la generació d’energia per a consum propi “a pesar de les condicions limitants de la normativa estatal”, segons la conselleria d’Empresa. El conseller, Jordi Baiget, va subratllar que “lamentar-nos de no tenir competències no serveix per a res”.\nLa taula de l’autoconsum té més de 70 membres entre Govern, ens locals, entitats i empreses\nLa normativa de l’Estat, que té competències exclusives sobre la regulació del sistema elèctric, va establir el 2015 el gravamen a l’autoconsum conegut com a impost del sol, el polèmic peatge per la connexió de suport a la xarxa elèctrica que encara no ha arribat a aplicar-se i que l’oposició en el Congrés prova de derogar.\nEn el cas de les bateries associades a plaques fotovoltaiques, el decret estatal les equipara a un augment de la potència instal·lada, la qual cosa es tradueix en un càrrec fix addicional en el rebut de la llum. Això, juntament amb l’alt preu de cada unitat, frena la seua difusió.\nDavant d’aquesta situació, els ajuts de la Generalitat per adquirir-les tenen com a fi compensar en part aquest gravamen a l’autoconsum, segons va corroborar Empresa. L’estratègia per impulsar-lo es concentra en les instal·lacions solars de menys de 10 kW de potència: el decret estatal les eximeix de forma transitòria de l’impost del sol. Així, la taula planteja també unificar criteris tècnics i facilitar tràmits per a aquestes instal·lacions per a particulars, empreses i ens públics.\nA Lleida hi ha quaranta instal·lacions d’autoconsum registrades davant del ministeri d’Energia. Tanmateix, n’hi ha que no figuren en aquest registre obligatori, sigui com a protesta contra l’impost del sol; de propietaris a l’espera que aquesta norma sigui derogada, o per no haver entrat encara en servei.


«Aneu pels carrers de Jerusalem,\nmireu i comproveu,\nbusqueu per les seves places:\nsi hi trobeu algú\nque obri amb justícia,\nque cerqui la veritat,\nla ciutat obtindrà el meu perdó.\nFins i tot quan juren per la meva vida,\njuren en fals!»\nSenyor, tu vetlles per la veritat.\nEls has malferit, i no se'n senten;\nels has destrossat,\ni no volen aprendre la lliçó:\nla seva cara és més dura que la roca,\nno volen penedir-se.\n«Aquests són els més miserables,\nels qui desvariegen perquè no saben\nquè vol el Senyor,\nquè espera d'ells el seu Déu.\nAniré a parlar als de més amunt;\naquests sabran què vol el Senyor,\nquè espera d'ells el seu Déu.»\nPerò tots ells havien trencat\ns'havien llevat el jou.\nPer això el lleó de la selva\nels trossejarà el llop de l'estepa;\nun lleopard espia les seves viles\ni destrossa tothom qui en surt;\nhan acumulat infidelitats,\nhan amuntegat apostasies.\n«Com t'ho podria perdonar,\nEls teus fills m'han abandonat\ni juren pels qui no són déus.\nDesprés que els he saciat,\nes precipiten a les cases\nCom cavalls que anessin moguts,\nrenillen darrere la dona del veí.\n¿No haig de demanar comptes\nper tot això?\nA un poble com aquest,\n¿no li haig de donar\nel que es mereix?\nPugeu pels marges de la vinya\ni devasteu-la, però no la destruïu;\narrenqueu-li les sarments,\nque no són pas meves.\nLa gent d'Israel i la gent de Judà\nm'han arribat a trair.\nAquest poble ha renegat del Senyor.\nHa dit: «Ell no és res!\nNo ens passarà cap desgràcia,\nno ens tocaran l'espasa ni la fam.\nEls profetes no pesen més que el vent.\nEl Senyor no els ha parlat.\nQue les seves amenaces\nrecaiguin damunt d'ells!»\nDoncs això anuncia el Senyor,\n«Ja que vosaltres parleu així,\nles paraules que li he fet pronunciar\nseran un foc devorador,\ni aquest poble serà la llenya.\nfaig venir contra vosaltres\nuna nació llunyana.\nÉs una nació perdurable,\nuna nació antiga:\ntu no entens la seva llengua,\nno saps el que diu.\nSón guerrers implacables:\nles seves fletxes escampen la mort.\nEt devoraran el pa i la collita,\nmataran els teus fills\ni les teves filles,\ndevastaran els teus ramats\nde vaques i ovelles,\nt'arrasaran les figueres i les vinyes.\nTu confies en les ciutats fortificades:\nells les destrossaran espasa en mà.\n»Tanmateix, tampoc en aquells dies no vull destruir-vos del tot. Ho dic jo, el Senyor. I si pregunten: "Per què ens ha fet tot això el Senyor, el nostre Déu?", tu respon-los en nom meu: "Ja que heu abandonat el Senyor i heu servit déus estrangers a la vostra terra, ara us toca de servir gent estrangera en una terra que no és la vostra."»\nEn aquesta pàgina del profeta sembla ressonar la pregària d’Abraham que intercedeix davant Déu perquè salvi la ciutat de Sodoma. Allà no hi havia ningú que actués amb justícia, i la ciutat va ser destruïda (Gn 19). Aquí, a Jerusalem, tots semblen comportar-se nèciament, perquè se segueixen a ells mateixos i no escolten la veu de Déu. I s’encaminen cap a un final trist, com va passar a Sodoma. La paraula profètica ens demana que ens interroguem sobre l’absència d’homes justos, perquè aprenguem a buscar-los. No és aquesta la vocació dels deixebles de Jesús? Déu no es resigna davant la injustícia, no deixa de buscar homes que es commoguin: «Aniré a parlar als de més amunt; aquests sabran què vol el Senyor, què espera d’ells el seu Déu. Però tots ells havien trencat els lligams, s’havien llevat el jou». La justícia és no trencar el jou, el signe de l’aliança amb el Senyor, però també no «trencar els lligams», no trencar els vincles. L’individualisme crea injustícia, perquè trenca el vincle amb Déu i amb els altres, sobretot amb els pobres. Avui sembla que preval cada vegada més un món de solitaris, d’homes i dones que tenen por de lligar-se als altres, de viure de manera estable amb els altres. I s’afirma cada vegada més la tendència a viure sense tenir en compte els altres, o, encara pitjor, contra els altres. Però l’home de Déu sap que el secret de la salvació és escoltar la veu del Senyor i seguir-la: d’aquesta manera la vida és fecunda i fa que sigui possible construir llaços i aliances per al bé (Sl 1). Malauradament, sovint la Paraula de Déu no és acollida com un esperit que dóna vida (Ez 37), sinó «com vent» que passa sense entrar en el cor. Fins i tot els profetes, diu Jeremies: «no pesen més que el vent. El Senyor no els ha parlat». És el risc que correm quan no escoltem amb el cor i som estèrils perquè estem plens de nosaltres mateixos. Però Déu és com un Pare que corregeix els seus fills i els fa entrar en una vida de misericòrdia: «Fill meu, no refusis la correcció del Senyor, no et cansis de la seva reprensió» (Pr 3,11). L’Epístola als Hebreus sembla afegir a manera de comentari: «Vosaltres sofriu, doncs, per tal de rebre una correcció: Déu us tracta com a fills. Perquè, quin fill hi ha a qui el seu pare no corregeixi?» (He 12,7). Sovint l’orgull és un engany: fa que visquem segurs sense que ens adonem del perill imminent. El profeta, com un sentinella, ens adverteix perquè ens allunyem del mal i orientem el nostre cor cap al Senyor


Hemeroteca Xarxa Local . La Xarxa Local per a la Diversitat i la Ciutadania crea i impulsa 3 nous grups de treball Hemeroteca Xarxa Local. Mig any d'itinerància de l'exposició «Gràcies. Fem un bon equip» Hemeroteca Xarxa Local. S’inicia el grup de treball “Dones nouvingudes i municipi Hemeroteca Xarxa Local. Xarxa Local per a la Diversitat i la Ciutadania Hemeroteca Xarxa Local. El Programa d'Agents Locals de Diversitat i Ciutadania mira ara cap als municipis més petits Hemeroteca Xarxa Local. La promoció de la convivència i el bon veïnatge, a debat Hemeroteca Espai d'anàlisi. El repte de les polítiques sobre immigració a Europa


L’ajuntament desallotja l’última narcofinca del Raval\nUn dispositiu de la Guàrdia Urbana va desallotjar aquest dimarts el número 14 del carrer de Príncep de Viana, on en aquell moment hi havia 43 persones, una d’elles menor d’edat.\nA l’edifici, propietat del fons d’inversió Cerberus, en els últims tres anys s’havien denunciat abusos sexuals, un homicidi i sobredosis mortals.\nSobre dues de les persones que es trobaven a l’edifici, desallotjat per la seva situació d’insalubritat, pesava una ordre de recerca i captura per la qual cosa han sigut detingudes.\n23 de de febrer del 2021. Actualitzada 24 de de febrer del 2021 a les 08:56\nUn important dispositiu de la Guàrdia Urbana va desallotjar aquest dimarts al matí el número 14 del carrer de Príncep de Viana, al barceloní barri del Raval, l’última gran narcofinca del barri, on s’han comès abusos sexuals, un homicidi i sobredosis mortals en els últims tres anys. Un infern de portes endins per a les persones que per una raó o una altra es veien obligats a malviure allà, i també de portes enfora, un malson per als veïns.\nEn el moment de l’entrada de la Guàrdia Urbana i els serveis socials municipals a l’edifici, a les vuit del matí, hi havia 43 persones a l’interior de les diferents vivendes, una d’elles menor d’edat, que va ser derivada als serveis específics. Sobre dos dels ocupants pesava una ordre de recerca i captura, per la qual cosa han sigut detinguts i a la resta se’ls ha ofert un allotjament temporal en un recurs municipal i entrar en el circuit dels serveis socials. El jutge va donar llum verda al consistori per desallotjar l’edifici després d’entregar-li un informe dels Bombers en el qual es constata la situació d’infrahabitatge i insalubritat en què es troba.\nL’Ajuntament de Barcelona va comunicar el 23 de desembre a les persones que ocupaven l’edifici, propietat del fons d’inversió Cerberus, que havien d’abandonar el bloc per una qüestió de seguretat, després de la inspecció de la finca i la redacció de l’esmentat informe tècnic que concloïa que viure allà era molt perillós per als seus propis habitants atesa la deficient situació en què es troba l’edifici (tot i que era obvi que no només per això). Just dos mesos després de comunicar-ho per primera vegada, la policia municipal ha efectuat el desallotjament, que s’ha produït sense incidents.\nEl mes de novembre passat, la regidora de Vivienda, Lucía Martín, i el regidor de Ciutat Vella, Jordi Rabassa, van acompanyar representants de la propietat a visitar el deplorable estat de la finca «amb l’objectiu que es responsabilitzi del mal causat i es deixi a reparar-lo, cedint almenys part de les vivendes a la borsa municipal de lloguer social», van assenyalar després d’aquella visita els regidors, que aquest dimarts també han acudit al lloc.\nA la porta de la finca acabada de desallotjar, Martín no ha dubtat a assenyalar que s’ha arribat a aquesta situació de degradació atesa la inacció de la propietat. «L’expedient d’infrahabitatge entregat al jutge ens ha permès desallotjar i donar-li sis mesos a la propietat perquè rehabiliti la finca, que es troba ensituació d’insalubritat. Si en sis mesos no ho ha fet, no la podrà ni llogar ni vendre. Insistim a demanar a Cerberus que cedeixi aquests pisos a la borsa de lloguer municipal per poder llogar-los a preus assequibles», ha reiterat la regidora d’Habitatge, que ha afegit que han donat un mes a la propietat perquè presenti al consistori una proposta d’actuació, i que si no ho fan iniciaran un expedient sancionador.\nBombolla de misèria\nAquesta bombolla de misèria en ple centre de Barcelona, en una finca règia a dos passos del mercat de Sant Antoni, havia ‘sobreviscut’ a diverses operacions policials per part dels Mossos d’Esquadra per a desesperació del barri. La policia entrava amb ordre judicial en un pis en concret, però com que la resta de la finca quedava ocupada per traficants, al cap de poc temps el tornaven a obrir. Aquesta és la primera vegada que es desallotja l’edifici sencer, cosa que dona esperances al veïnat que sigui la definitiva.\nFa anys que els veïns del barri, organitzats en plataformes com ara Acció Raval, estan assenyalat el que als seus ulls és clarament l’arrel del problema: «La deixadesa de les propietats, a les quals els interessa que els pisos es degradin per vendre’ls a millor preu i treure’n el màxim benefici».\nEl regidor de Ciutat Vella, Jordi Rabassa, ha recordat des de la porta de la finca que la propietat ha anat variant al cap dels anys –és el que el sector immobiliari anomena un actiu– i que l’ajuntament ha l’hagut d’anar a buscar-la cada vegada perquè es fes responsable del que passava allà «davant la insensibilitat que han tingut amb els veïns durant tots aquests anys». «Confiem que aquest desallotjament canviï l’actitud de la propietat», ha afegit.\nLa situació de Príncep de Viana, 14, suposava un problema no només pels incomptables problemes de convivència i la por que sentien els seus veïns i les moltes persones que passen per allà –està just darrere del Taller de Músics–, sinó també per a les persones que durant aquests anys hi han anat a comprar i consumir droga, ja que és el lloc més insegur per fer-ho, no únicament per les pèssimes condicions higièniques. L’octubre de l’any passat, un ciutadà de 34 anys hi va morir víctima d’una sobredosi. El cas va ser especialment cruel ja que els equips d’emergència van acudir a reanimar-lo, però no van poder accedir a l’edifici perquè alguns dels habitants li ho van impedir llançant pedres des dels balcons. Quan els sanitaris van arribar fins a l’home va ser massa tard.\nEl passeig de Gràcia es blinda per por de més vandalisme\nBarcelona reclama l’indult per a Hasél i el contrari en un mateix ple\nCampanya contra la sinistralitat\nLa impactant campanya de trànsit de la Guàrdia Urbana amb vídeos reals per frenar els accidents a Barcelona\nAquest no és l’únic succés en el funest escenari. El novembre del 2017 un home de 34 anys va morir apunyalat en un dels pisos de l’edifici durant una baralla que es va desencadenar de matinada entre alguns dels ocupants. I, a la finca desallotjada també s’hi han denunciat abusos sexuals comesos per part d’alguns dels traficants. Segons el relat dels veïns, no han sigut poques les consumidores que acudien a buscar una dosi que també es prostituïen» per poder comprar-les i vèncer la síndrome d’abstinència. Dones violades, ja que no estaven en condicions de negociar res.